b'\n_START_ARTICLE_\nKatowice\n_START_SECTION_\nHistorie\n_START_PARAGRAPH_\nOmr\xc3\xa5det omkring Katowice har v\xc3\xa6ret beboet af etniske schlesiere fra de f\xc3\xb8rste \xc3\xa5rhundreder efter vor tidsregning. Det regeredes f\xc3\xb8rst af den polsk/schlesiske Piast-sl\xc3\xa6gten, men kom senere under habsburgernes herred\xc3\xb8mme. Den \xc3\xa6ldste omtale af Katowice kommer fra 1598 fra dokumenterne fra den polske pr\xc3\xa6st Kazimierski. I de foreg\xc3\xa5ende \xc3\xa5rhundreder blev landsbyerne D\xc4\x85b, Bogucice, Za\xc5\x82\xc4\x99\xc5\xbce og Podlesie (nu distrikter i Katowice) n\xc3\xa6vnt. Der var ogs\xc3\xa5 en bos\xc3\xa6ttelse her Ku\xc5\xbanica Bogucka._NEWLINE_Byen blomstrede p\xc3\xa5 grund af store mineral- og kulforekomster i de n\xc3\xa6rliggende bjerge. Byens voldsomme v\xc3\xa6kst afhang af kulminedrift og st\xc3\xa5lindustri, som voksede meget i omfang under den industrielle revolution. I den senere tid er der p\xc3\xa5 grund af \xc3\xb8konomiske reformer sket et skifte v\xc3\xa6k fra tung industri og mod sm\xc3\xa5 og mellemstore virksomheder. Landsbyen udviklede sig markant i det 19. \xc3\xa5rhundrede efter at have f\xc3\xa5et jernbaneforbindelser med Wroc\xc5\x82aw, Krak\xc3\xb3w, Warszawa, Wien og Berlin. Katowice fik bystatus i 1865 i en periode, hvor omr\xc3\xa5det styredes af Preussen. Den beboedes hovedsagelig af tyskere, polakker (inklusive schlesere) og j\xc3\xb8der og blev en del af den Anden polske republik som f\xc3\xb8lge af det Schlesiske opr\xc3\xb8r, der fandt sted i hele regionen mellem 1918 og 1921. Landet deltes bagefter af en allieret kommission, der overf\xc3\xb8rte byen til den polske side og med omfattende selvbestemmelsesret._NEWLINE_I perioden 1953-1956 var byens navn \xc3\xa6ndret til Stalinogr\xc3\xb3d \xe2\x80\x93 "Stalin By" af det polske kommunistparti._NEWLINE_Alvorlige \xc3\xb8kologiske skader p\xc3\xa5 milj\xc3\xb8et optr\xc3\xa5dte i tiden efter 2. verdenskrig, men nylige \xc3\xa6ndringer i bestemmelser og procedurer har udbedret en hel del af disse skader.'